stanford-oval/wikipedia huggingface dataset:
Jääkiekon maailmanmestaruuskilpailut 1971
A-sarja

| Joukkue | O | V | T | H | Maalit | Pts | URS | TCH | SWE | FIN | FRG | USA |
| --- | --- | --- | --- | --- | --- | --- | --- | --- | --- | --- | --- | --- |
|  Neuvostoliitto | 10 | 8 | 1 | 1 | 77-24 | 17 |  | 3-3 | 8-0 | 8-1 | 11-2 | 10-2 |
|  Tšekkoslovakia | 10 | 7 | 1 | 2 | 44-20 | 15 | 5-2 |  | 5-6 | 5-0 | 9-1 | 1-5 |
|  Ruotsi | 10 | 5 | 1 | 4 | 29-33 | 11 | 3-6 | 1-3 |  | 1-1 | 7-2 | 4-2 |
|  Suomi | 10 | 4 | 1 | 5 | 31-42 | 9 | 1-10 | 2-4 | 1-2 |  | 4-3 | 7-4 |
|  Länsi-Saksa | 10 | 2 | 0 | 8 | 22-62 | 4 | 2-12 | 0-4 | 2-1 | 2-7 |  | 7-2 |
|  Yhdysvallat | 10 | 2 | 0 | 8 | 31-53 | 4 | 5-7 | 0-5 | 3-4 | 3-7 | 5-1 |  |
Yhdysvallat putosi B-sarjaan.
A-sarja > Euroopan-mestaruus

| Joukkue | O | V | T | H | Maalit | Pts | TCH | URS | SWE | FIN | FRG |
| --- | --- | --- | --- | --- | --- | --- | --- | --- | --- | --- | --- |
|  Tšekkoslovakia | 8 | 6 | 1 | 1 | 38-15 | 13 |  | 5-2 | 5-6 | 5-0 | 9-1 |
|  Neuvostoliitto | 8 | 6 | 1 | 1 | 60-17 | 13 | 3-3 |  | 8-0 | 8-1 | 11-2 |
|  Ruotsi | 8 | 3 | 1 | 4 | 21-28 | 7 | 1-3 | 3-6 |  | 1-1 | 7-2 |
|  Suomi | 8 | 2 | 1 | 5 | 17-35 | 5 | 2-4 | 1-10 | 1-2 |  | 4-3 |
|  Länsi-Saksa | 8 | 1 | 0 | 7 | 14-55 | 2 | 0-4 | 2-12 | 2-1 | 2-7 |  |
Tšekkoslovakia voitti Euroopan-mestaruuden keskinäisten otteluiden perusteella.
B-sarja

| Joukkue | O | V | T | H | Maalit | Pts | SUI | POL | DDR | NOR | YUG | JPN | AUT | ITA |
| --- | --- | --- | --- | --- | --- | --- | --- | --- | --- | --- | --- | --- | --- | --- |
|  Sveitsi | 7 | 6 | 1 | 0 | 31-14 | 13 |  | 4-4 | 3-1 | 3-2 | 8-5 | 4-1 | 4-1 | 5-0 |
|  Puola | 7 | 5 | 1 | 1 | 36-19 | 11 |  |  | 7-4 | 8-1 | 4-0 | 4-6 | 3-2 | 6-2 |
|  Itä-Saksa | 7 | 5 | 0 | 2 | 49-24 | 10 |  |  |  | 8-4 | 5-3 | 9-4 | 11-3 | 11-0 |
|  Norja | 7 | 4 | 0 | 3 | 37-32 | 8 |  |  |  |  | 6-3 | 10-6 | 7-2 | 7-2 |
|  Jugoslavia | 7 | 2 | 1 | 4 | 25-34 | 5 |  |  |  |  |  | 7-6 | 3-1 | 4-4 |
|  Japani | 7 | 2 | 1 | 4 | 33-40 | 5 |  |  |  |  |  |  | 6-2 | 4-4 |
|  Itävalta | 7 | 1 | 0 | 6 | 17-34 | 2 |  |  |  |  |  |  |  | 6-0 |
|  Italia | 7 | 0 | 2 | 5 | 12-43 | 2 |  |  |  |  |  |  |  |  |
Sveitsi nousi A-sarjaan. Itävalta ja Italia putosivat C-sarjaan.
C-sarja

| Joukkue | O | V | T | H | Maalit | Pts | ROM | FRA | HUN | GBR | BUL | DEN | NED | BEL |
| --- | --- | --- | --- | --- | --- | --- | --- | --- | --- | --- | --- | --- | --- | --- |
|  Romania | 7 | 6 | 1 | 0 | 70-11 | 13 |  | 7-1 | 3-3 | 11-2 | 12-2 | 6-1 | 10-2 | 21-0 |
|  Ranska | 7 | 6 | 0 | 1 | 49-20 | 12 |  |  | 8-4 | 6-4 | 2-1 | 5-1 | 9-2 | 18-1 |
|  Unkari | 7 | 5 | 1 | 1 | 58-27 | 11 |  |  |  | 7-6 | 7-6 | 2-0 | 4-3 | 31-1 |
|  Iso-Britannia | 7 | 3 | 1 | 3 | 47-39 | 7 |  |  |  |  | 5-5 | 5-4 | 7-4 | 18-2 |
|  Bulgaria | 7 | 2 | 1 | 4 | 36-32 | 5 |  |  |  |  |  | 4-5 | 7-0 | 11-1 |
|  Tanska | 7 | 2 | 0 | 5 | 33-26 | 4 |  |  |  |  |  |  | 1-3 | 21-1 |
|  Alankomaat | 7 | 2 | 0 | 5 | 32-38 | 4 |  |  |  |  |  |  |  | 18-0 |
|  Belgia | 7 | 0 | 0 | 7 | 6-138 | 0 |  |  |  |  |  |  |  |  |
Romania ja Ranska nousivat B-sarjaan.
Neuvostoliiton postilaitos julkaisi maansa jääkiekkoilijoiden 10. maailmanmestaruuden kunniaksi tämän postimerkin.
Alankomaiden ja Romanian välinen ottelu C-sarjassa
Solmioneula

Viulunmuotoinen solmioneula.
Solmioneula on asuste, jolla solmio voidaan pitää kiinni paidassa ja varmistaa näin solmion pysyminen suorassa ja paikallaan.
Eräs solmion pidikkeenä voi olla myös ketju, joka kiinnitetään nappiin.[lähde? ]
Nykyään harvinaisen plastron-solmion kanssa käytetään kankaan läpäisevää solmioneulaa.[lähde? ]
Wikimedia Commonsissa on kuvia tai muita tiedostoja aiheesta .
Solmioerakkokolibri

| Solmioerakkokolibri |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Kiitäjälinnut Apodiformes
Heimo::  Kolibrit Trochilidae
Suku::  Erakkokolibrit Phaethornis
Laji::  hispidus
Kaksiosainen nimi
 Phaethornis hispidus  (Gould, 1846) 
 Solmioerakkokolibrin levinneisyys
Katso myös
   Solmioerakkokolibri Wikispeciesissä   Solmioerakkokolibri Commonsissa 
Infobox OKNimi-testi OKIUCN-testi OK: 
Solmioerakkokolibri (Phaethornis hispidus) on eteläamerikkalainen kiitäjälintu. Sen esiintymisalue käsittää Andien itäpuolen alavat maat Venezuelassa, Kolumbiassa, Ecuadorissa, Perussa, Boliviassa ja läntisessä Brasiliassa. John Gould kuvaili lajin holotyypin Boliviasta vuonna 1846.
Kannuksen kirkko

| Kannuksen kirkko |
| --- | --- |
 Kirkko vasemmalla ja tapuli oikealla elokuu-syyskuun vaihteessa 2017.
Sijainti:  Kannus
Koordinaatit:  63°54′07″N, 023°54′51″E
Kirkkokunta:  Suomen evankelis-luterilainen kirkko
Hiippakunta:  Oulun hiippakunta
Seurakunta:  Kannuksen seurakunta
Rakentamisvuosi:  1817
Suunnittelija:  Heikki Kuorikoski
Materiaali:  puu
Avoinna yleisölle :  Kesäisin tiekirkkona
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Kannuksen kirkko, sankarihaudat kesällä 2014
Kannuksen kirkko.
Kannuksen kirkko on Kannuksen seurakunnan puinen sisäviisteinen ristikirkko Kannuksen kaupungin keskustassa, valtatien 28 ja Lestijoen läheisyydessä. Nykyinen vuonna 1817 Heikki Kuorikosken johdolla rakennettu kirkko on järjestyksessä Kannuksen kolmas. Sen ja vuonna 1817 rakennetun kellotapulin nykyinen ulkoasu on pääosin Mikko Karjalahden korjauksesta vuodelta 1880. Kannuksen kirkko ja sen yhteydessä oleva Mäkiraonmäen vanha asutus ovat osa valtakunnallisesti merkittäviä rakennettuja kulttuuriympäristojä.
Historiaa

Lestijoen varteen asettui vakinaista asutusta myöhäiskeskiajalla. Kannuksen ensimmäinen puukirkko vuodelta 1674 oli kannuslaisen Lauri Sämpilän rakentama. Asukkaiden määrä nousi voimakkaasti 1700-luvun lopulla. Ylikannuksen eli Kannuksen pitäjässä taloluku nousi vuosina 1723–1808 16:sta 67:een. Lohtajan seurakunnan alaisena olleen kappeliseurakunnan kasvettua suuremmaksi, sen toinen, kirkonrakentaja Matti Hongan rakentama kirkko valmistui vuonna 1761. Siinä oli Mikael Toppeliuksen alttaritaulu vuodelta 1765. Toinen kirkko paloi salaman sytyttämänä 30. tai 31. heinäkuuta 1813. Palosta onnistuttiin pelastamaan muun muassa alttaritaulut, ehtoollispikarit sekä puinen pienoislaiva. Nykyinen, kolmas kirkko rakennettiin Intendentinkonttorin suunnitelmien mukaisesti 1815–1817. Kunnallishallinnollisesti Kannus erotettiin Lohtajasta 1859 ja seurakunnallinen itsenäistyminen toteutui 1885.
Kirkon lähellä, tien toisella puolella sijaitsee Mäkiraonmäki, joka on 1930-luvulla sattuneesta tulipalosta säästynyt, perinteinen 1800-luvun rakennuskokonaisuus muuten uudessa Kannuksen taajamakuvassa. Mäen etelärinteellä on suuria kaksikerroksia rakennuksia: Jokelan, Mäki-Jokelan ja Vaetojan maatilarakennukset, kunnan toimisto Kuntala, pitäjän hirsinen lainamakasiini sekä 1900-luvun alkuvuosina rakennettu työväentalo.
Esineistö

Alttaritauluja, jotka esittävät ristiinnaulittua Kristusta ja ehtoollisen asettamista, on pidetty Carl Fredrik Kuhlmannin 1817 maalaamina. Uudemman tutkimuksen mukaan alttaritauluissa on kuitenkin nähtävissä ruotsalaisen G.W. Finnbergin ja autonomian ajan taiteen uranuurtajan J.E. Lindhin käsialaa.
Toimintamuotoja

Nykyään Kannuksen kirkossa järjestetään joka sunnuntaina jumalanpalvelus ja kirkko on kesäkautena tiekirkkona. Kannuksen nykyinen kirkko täytti 200 vuotta vuonna 2017, minkä johdosta Kannuksen seurakunta järjesti useita juhlavuoden tapahtumia.
Seurakunnan muut tilat

Kannuksen seurakunnan muita tiloja ovat muun muassa hautausmaalla sijaitseva Mikaelin kappeli, seurakuntatalo ja sen yhteydessä Laurentius-sali, pappila ja Eskolan rukoushuone, Poleenharjun metsäkirkko ja Ruonan leirikeskus Pohjanlahden rannalla.
Sophia-yliopisto

| Sophia-yliopisto> 上智大学 |
| --- | --- |
 Sophia-yliopiston päärakennus.
Perustettu:  1913
Sijainti:  Tokio,  Japani
Sivusto:  www.sophia.ac.jp
Sophia-yliopisto (jap. 上智大学,, Jōchi Daigaku) on yksityinen yliopisto Japanissa. Sen pääkampus on Yotsuyan aseman vieressä Tokion Chiyodassa. Nimi tulee kreikan sanasta sofia, "viisaus". Japaninkielinen nimi Jōchi Daigaku tarkoittaa kirjaimellisesti "korkeamman viisauden yliopistoa".
Sophian on perustanut jesuiittajärjestö vuonna 1913. Sillä on vaihto-opiskeluohjelmia useiden yliopistojen kanssa eri puolilla maailmaa, mukaan lukien Yalen, Soganging ja Hongkongin yliopistot. Sophia oli ennen vain miesten yliopisto, mutta nykyään se hyväksyy opiskelijoiksi myös naisia; miehiä ja naisia on nyt kutakuinkin saman verran. Sophian alumneihin lukeutuu muun muassa Japanin 79. pääministeri Morihiro Hosokawa, useita poliitikkoja Japanin parlamentissa ja professoreja  monissa oppilaitoksissa.
Sijoitus yliopistorankingeissa

Sofian yliopisto on Japanin korkeatasoisimpia yksityisiä korkeakouluja. THE-yliopistoranking arvioi yliopiston vuoden 2018 listallaan 15. korkeatasoisimmaksi yliopistoksi Japanissa ja sijaluokkaan 801-1000 maailmassa. Vuonna 2017 yliopisto ei kuitenkaan mahtunut kansainvälisen Shanghain Jiao Tong -yliopiston laatiman 800 maailman parhaan yliopiston ARWU-listalle, jolla oli yli kolmekymmentä japanilaista yliopistoa.
Aiheesta muualla

Kuvia tai muita tiedostoja aiheesta Sophia-yliopisto Wikimedia Commonsissa
Sophia University (kotisivusto) (englanniksi) (sophia.ac.jp)
Sophia university (englanniksi) (univinjapan.com)
Som-luokka

| Som-luokka |
| --- | --- |


Tekniset tiedot
Uppouma:  105 t (pinnalla) 124 t (sukellus)
Pituus:  20,1 m
Leveys:  3,6 m
Syväys:  3,3 m
Koneteho:  160 hv/70 hv
Propulsio:  1 ×bensiinimoottori (pinnalla) 1 &times sähkömoottori (sukellus)
Nopeus:  8,5 solmua (pinnalla) 6 solmua (sukellus)
Miehistöä:  22
Toimintamatka:  500 merimailia@5 solmua (pinnalla) 30 merimailia@6 solmua (sukellus)
Aseistus
Meritorjunta:  1 × 450 mm torpedoputki
Som-luokka (ven. Сом, suom. monni) oli Venäjän keisarikunnan laivaston vuosina 1904–1907 hankittujen seitsemän sukellusveneen muodostama alusluokka. Alukset suunnitteli ja ensimmäisen aluksen valmisti yhdysvaltalainen Electric Boat Company. Luokan pohjana oli Electric Boatin vuonna 1901 valmistunut, myynninedistämistarkoituksessa ympäri maailmaa esitelty prototyyppialus Fulton.  Se toimitettiin Venäjän laivastolle Kronstadtiin heinäkuussa 1904.
Alukset

Sukellusveneet olivat osa Venäjän–Japanin sodan aikaista hätävarusteluohjelmaa.
| nimi | rakentaja | kölinlasku | vesillelasku | palvelus | kohtalo |
| --- | --- | --- | --- | --- | --- |
| Som | Electric Boat Company, Groton, Connecticut |  | 1901 | huhtikuu 1905 | uponnut 23. toukokuuta 1916 |
| Beluga | Nevskin laivanrakennus ja konepaja, Pietari | toukokuu 1904 | 1905 | 26. toukokuuta 1906 | miehistönsä upottama 24. helmikuuta 1918 |
| Losos | Nevskin laivanrakennus ja konepaja | 1904 | 1905 | 26. toukokuuta 1906 | miehistönsä upottama 26. huhtikuuta 1919 |
| Peskar | Nevskin laivanrakennus ja konepaja | toukokuu 1904 | 1905 | 26. toukokuuta 1906 | miehistönsä upottama 24. helmikuuta 1918 |
| Štšuka | Nevskin laivanrakennus ja konepaja | toukokuu 1904 | 15. lokakuuta 1904 | heinäkuu 1905 | miehistönsä upottama 24. helmikuuta 1918 |
| Sterljad | Nevskin laivanrakennus ja konepaja | toukokuu 1904 | 1905 | 26. toukokuuta 1906 | miehistönsä upottama 24. helmikuuta 1918 |
| Sudak | Nevskin laivanrakennus ja konepaja | 1904 | 1907 | 22. marraskuuta 1907 | miehistönsä upottama 26. huhtikuuta 1919 |
Aiheesta muualla

Kuvia tai muita tiedostoja aiheesta Som-luokka Wikimedia Commonsissa
Som-luokan sukellusveneet
| --- | --- |
alkup.:  Som
lisenssivalmisteiset:  Beluga - Losos - Peskar - Štšuka - Sterljad - Sudak
Seymour Cray

Seymour Cray (28. syyskuuta 1925 – 5. lokakuuta 1996) oli tietokoneiden suunnittelija, joka tunnetaan erityisesti supertietokoneistaan. Noin kolmenkymmenen vuoden ajan kaikki maailman tehokkaimman koneen titteliä kantaneet koneet olivat joko Crayn tai hänen yrityksensä Cray Researchin suunnittelemia.
Tunnetuimpia Seymour Crayn suunnittelemia koneita:
CDC 6600 (1964) – ensimmäinen kaupallinen supertietokone
CDC 7600 (1969)
Cray-1 (1976)
Cray-2 (1985)
Seymour Cray
Control Data Corporationissa toimiessaan Cray ja William Norris pyysivät General Transistor -yhtiötä kehittämään germaniumiin perustuvan transistorin, joka tuli käyttöön CDC 1604 -tietokoneeseen. Myöhemmin Cray myönsi Fairchild Semiconductorille rahoituksen transistoreille CDC 6600 -tietokonetta varten.
Aiheesta muualla

Kuvia tai muita tiedostoja aiheesta Seymour Cray Wikimedia Commonsissa
Sojuz MS-06

Sojuz MS-06 (ven. Союз МС-06) on Venäjän avaruusjärjestön miehitetty avaruuslento ISS-avaruusasemalle. Alus laukaistiin Sojuz FG -kantoraketilla 12. syyskuuta 2017 Baikonurin kosmodromilta Kazakstanista mukanaan kolme avaruuslentäjää ja rahtia asemalle. Laukaisu tapahtui kosmodromin alustalta 1/5, jolta myös Sputnik 1 laukaistiin vuonna 1957. Aluksen miehistö kuuluu ISS:n Retkikunta 53:n miehistöön. Alus oli kiertoradalla 168 päivää ja palasi maapallolle 28.2.2018.[lähde? ]
Miehistö

Aleksandr Misurkin, Venäjän avaruusjärjestö, päällikkö
Mark Vande Hei, NASA
Joseph Acaba, NASA
Miehistö > Varamiehistö

Anton Škaplerov, Venäjän avaruusjärjestö, päällikkö
Shannon Walker, NASA
Scott Tingle, NASA
Seymour Hersh

Seymour Hersh 2004.
Seymour Hersh (8. huhtikuuta 1937) on yhdysvaltalainen tutkiva toimittaja. Hän sai vuonna 1970 Pulitzer-palkinnon paljastettuaan  yhdysvaltalaisten tekemän joukkosurman Vietnamissa My Lain kylässä. Hän on kirjoittanut useita kiitettyjä kirjoja.
Hersh on aiemmin ollut arvostettu toimittaja mutta myöhemmin esittänyt salaliittoteorioita ja muita väitteitä, joiden paikkansapitävyys on kyseenalaistettu. Hän on väittänyt, että Yhdysvaltojen asevoimia ohjailevat Opus Dei ja Maltan ritarikunta. Hän väitti blogikirjoituksessaan 8. helmikuuta 2023, että yhdysvaltalaiset sukeltajat asettivat Yhdysvaltojen presidentin Joe Bidenin valtuuttamina räjähteet, jotka tuhosivat syyskuussa 2022 Itämeren pohjassa kulkevat Nord Stream -kaasuputket. Väitteet on torjuttu Yhdysvalloissa jyrkästi.
Aiheesta muualla

Kuvia tai muita tiedostoja aiheesta Seymour Hersh Wikimedia Commonsissa
Kinninjärvi

| Kinninjärvi |
| --- | --- |
Valtiot:  Suomi
Maakunnat:  Etelä-Savo
Kunnat:  Mäntyharju
Koordinaatit:  61°18′23″N, 26°53′50″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Pyhäveden valuma-alue (14.97)
Laskuoja:  Telsanoja Telsanlampeen 
Järvinumero:  14.978.1.018
Mittaustietoja
Pinnankorkeus:  97,6 m  
Pituus:  2 km  
Leveys:  1,2 km  
Rantaviiva:  6,663 km  
Pinta-ala:  78,993 ha  
Saaria:  2 
 fiKinninjärvi 
Kinninjärvi tai Kinnijärvi on Etelä-Savossa Mäntyharjulla  Kinnin lähellä sijaitseva järvi.
Maantietoa

Järvi on 2,0 kilometriä pitkä, 1,2 kilometriä leveä, ja sen pinta-ala on 79 hehtaaria. Järvellä on kartan mukaan kaksi saarta.  Sen rantaviivan pituus on 6,7 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Pyhäveden valuma-alueella (14.97), jonka Tainaveden valuma-alueeseen (14.978) se kuuluu. Järven vedenpinnan korkeus on 97,6 metriä mpy.
Sophia Elisabet Brenner

| Sophia Elisabet Brenner |
| --- | --- |
 Sophia Elisabet Brenner
Henkilötiedot
Syntynyt: 29. huhtikuuta 1659 Tukholma, Ruotsi
Kuollut: 14. syyskuuta 1730 (1070 vuotta) Tukholma, Ruotsi
Kansalaisuus:  Ruotsi
Ammatti:  runoilija
Kirjailija
Äidinkieli: ruotsi
Tuotannon kieli: ruotsi
Aiheesta muualla
Löydä lisää kirjailijoitaKirjallisuuden teemasivulta
Sophia (t. Sofia) Elisabet Brenner o.s. Weber (29. huhtikuuta 1659 Tukholma, Ruotsi − 14. syyskuuta 1730 Tukholma, Ruotsi) oli ruotsalainen runoilija. Hän oli ensimmäinen julkaissut ruotsalainen naisrunoilija. Hänen runonsa olivat ajankohtaan nähden poikkeuksellisen sujuvia. Hänen kielivalikoimaansa kuului useita kieliä, ja hän myös kirjoitti niillä.
Brennerin sisällykseltään melko kuivakoiksi ja naiiveiksi sanonut runot ovat muotonsa puolesta aikaansa nähden harvinaisen sujuvia. Brenner kirjoitti runoja myös latinaksi, italiaksi, ranskaksi, saksaksi. Hän saavutti aikoinaan suurta mainetta sekä kotimaassa että ulkomailla. P. Hanselli julkaisi 1873 Brennerin Samlade poetiska dikter. Hänen puolisonsa oli suomalaissyntyinen taidemaalari ja muinaistutkija Elias Brenner.
Brenner opiskeli aikakauden naiseksi laajasti kieliä ja kirjoitti runoja latinaksi, italiaksi, ranskaksi ja saksaksi. Runot ovat poikkeuksellisen moitteettomia ja sujuvia, kieleltään melko huoliteltuja, ja häntä voi pitää yhtenä niistä, jotka parhaiten toteuttivat Georg Stiernhielmin koulukunnan ohjelmaa: on tehtävä jalostamattomasta äidinkielestä kuuliainen ajatusten työkalu. Häntä ylistettiin sekä kotimaassa että ulkomailla ja kiitettiin milloin "toiseksi Sapfoksi", milloin "laulun kymmenenneksi jumalattareksi". Osittain hänen suuri suosionsa tosin johtui siitä, että hän oli ensimmäinen ruotsalainen nainen, joka julkisesti omistautui runoudelle. Mutta hänen arkisten pohdintojen täyttämä, yleensä aleksandriinimittaan kirjoitetut runonsa sisältävät myös kaikessa kuivuudessaan ja mahtipontisuudessaan karoliinisen aikakauden hurskautta ja luottamusta ja ilmentävät aikakauden porvarisluokan naiiveja näkemyksiä. Morsiuskirjoituksiinsa hän sai toisinaan iloisemman sävyn. 1709 hän julkaisi Poetiske dikter, joka koostui pääasiassa hää-, hautajais- ja onnittelukirjoituksista (2. p. 1713; toinen osa ilmestyi hänen kuolemansa jälkeen 1732), ja 1727 ilmestyi Vårs herres och frälsares Jesu Christi alldra heligaste pijnos historia, rijmvijs betraktad. P. Hanselli julkaisi 1873 Samlade poetiska dikter.
"Kunniamummo" Brenner oli taitava ja vahva nainen ja kehui runoissaan olevansa 15 lapsen äiti. Poikiensa kautta hänestä tuli kolmen hengenviljelyn alalla maineikkaan suvun, Höijerin, Stenhammarin ja Fahlcrantzin, kantaäiti.
Teokset

Det Qwinliga Könetz rätmätige Förswar 1693
Poetiske Dikter 1709
Vårs Herres och Frälsares Jesu Christi alldra heligaste Pijnos Historia rijmvijs betraktad 1727
Poetiske Dikter (toinen, laajennettu laitos) 1732.
Aiheesta muualla

Kuvia tai muita tiedostoja aiheesta Sophia Elisabet Brenner Wikimedia Commonsissa
Poetiske dikter 1, Litteraturbanken
Poetiske dikter 2, Litteraturbanken
Wår lärda skalde-fru och hennes tid (Arkistoitu – Internet Archive) Sophia Elisabet Brennerin ja häntä käsittelevän teoksen esittely
Sojuz MS-13

Sojuz MS-13 (ven. Союз МC-13) on Venäjän avaruusjärjestön miehitetty avaruuslento ISS-avaruusasemalle. Alus laukaistiin Sojuz FG -kantoraketilla 20. heinäkuuta 2019 Baikonurin kosmodromilta Kazakstanista mukanaan kolme avaruuslentäjää ja rahtia asemalle. Aluksen miehistö kuuluu ISS:n Retkikunta 60:n miehistöön.
Miehistö

Aleksandr Skvortsov, Venäjän avaruusjärjestö, päällikkö
Luca Parmitano, ESA
Andrew Morgan, NASA
Miehistö > Varamiehistö

Sergei Ryžikov, Venäjän avaruusjärjestö, päällikkö
Thomas Marshburn, NASA
Soichi Noguchi, JAXA
Kinnie

| Kinnie |
| --- | --- |

 Kinnie-tölkki ja juomaa lasissa
Tyyppi:  virvoitusjuoma
Valmistaja:  Simonds Farsons Cisk
Alkuperä:  Malta
Valmistus aloitettu:  1952
Maku:  pomeranssi
Muunnelmat:   Kinnie Zest  Diet Kinnie  Kinnie Vita 
Infobox OKNimi-testi OK: 
Kinnie on kitkeränmakea hiilihapotettu pomeranssilla ja marunauutteella maustettu virvoitusjuoma. Sitä on valmistanut Maltan Attardissa vuodesta 1952 Simonds Farsons Cisk.
Juoma on väriltään ruskeaa. Sitä juodaan sellaisenaan tai sekoitetaan alkoholijuomien kanssa. Se tunnetaan Maltan suosituimpana alkoholittomana virvoitusjuomana, ja sitä on jopa sanottu Maltan kansallisjuomaksi.
Historia

Kinnien kehitti Simonds Farsons Cisk -yhtiön johtaja Anthony Miceli Farrugia. Se luotiin vuonna 1952 kilpailemaan maahan toisen maailmansodan jälkeen tulleiden kansainvälisten virvoitusjuomamerkkien, erityisesti Coca-Colan, kanssa. Sen mausta tehtiin tarkoituksella ainutlaatuinen, sillä Farrugia halusi sen erottuvan kilpailijoistaan. Resepti on salainen, mutta juoman on arveltu sisältävän ginsengiä ja raparperiä.
Ranskalainen Comité International d’Action Gastronomique et Touristique valitsi Kinnien vuoden virvoitusjuomaksi 1975. Juoman kevytversio Diet Kinnie tuli kauppoihin vuonna 1984. Vuonna 2007 valikoimaan tuli mukaan Kinnie Zest, sokeriton juoma, jossa on voimakkaampi appelsiinin maku. Stevialla ja sokerilla makeutetun Kinnie Vitan myynti alkoi vuonna 2014.
Kuvat

Kinnie -tölkki 2023.
Aiheesta muualla

Kuvia tai muita tiedostoja aiheesta Kinnie Wikimedia Commonsissa
Kinnien kotisivut (englanniksi)
Slovenian europarlamenttivaalit 2019

Slovenian europarlamenttivaalit 2019 järjestettiin 26. toukokuuta 2019, ja ne olivat osa vuoden 2019 europarlamenttivaaleja koko unionin alueella. Vaaleissa valittiin 8 europarlamentaarikkoa kaudeksi 2019–2024.
Skotlannin mestaruussarja

| Skotlannin mestaruussarja |
| --- | --- |
 Meneillään oleva kausi Skotlannin mestaruussarjan kausi 2021–2022 

Laji:  jalkapallo
Maa(t):   Skotlanti
Perustettu:  2013
Edeltäjä:  1. divisioona
Toimitusjohtaja:  Neil Doncaster
Joukkueita:  10
Sarjataso:  2
Ylempi taso:  Valioliiga
Alempi taso:  Ykkösliiga
Sivusto:  http://spfl.co.uk/
Skotlannin mestaruussarja on Skotlannin miesten jalkapallon toiseksi korkein sarjataso. Sarja perustettiin vuonna 2013 Skotlannin 1. divisioonan tilalle, kun maan neljä korkeinta sarjatasoa yhdistettiin Scottish Professional Football Leagueksi.
Sarjajärjestelmä

Skotlannin mestaruussarjassa pelaa 10 joukkuetta, jotka pelaavat kauden aikana nelinkartaisen sarjan. Sarjan voittaja nousee Valioliigaan ja sijoille 2.-4. päätyneet joukkueet etenevät karsimaan Valioliigapaikasta. Sarjan viimeinen joukkue putoaa Ykkösliigaan ja toiseksi viimeinen joukkue karsii sarjapaikastaan.
Aiheesta muualla

Virallinen sivusto
Kesärenkaat (kappale)

| ”Kesärenkaat” Robin |
| --- | --- | --- |

Singlen tiedot
 Albumilta: 16
 Julkaistu: 1. kesäkuuta 2014
 Tyylilaji: pop, teinipop
 Kesto: 03.05
 Levy-yhtiö: Universal Music
Robinin muut singlet
| ”Tilttaamaan (Beats & Styles Remix)” 2014 | ”Kesärenkaat” 2014 | ”Parasta just nyt” 2014 |
”Kesärenkaat” on suomalaisartisti Robinin kappale, joka julkaistiin singlenä 1. kesäkuuta 2014. Kappale on Suomen Punaisen Ristin, Väestöliiton ja YleX-radiokanavan järjestämän Kesäkumi-kampanjan vuoden 2014 tunnuskappale. Ensiesityksensä kappale sai 31. toukokuuta 2014 YleXPopissa. Kappaleen ovat säveltäneet ja sanoittaneet Robin itse sekä Jarkko Ehnqvist, Jimi Constantine, Kode Koistinen ja Ilkka Alanko. Kappaleessa on lainattu Neljä Ruusua -yhtyeen vuonna 2001 julkaisemaa ”Missä vaan” -kappaletta.
Ville Salmisen ohjaama musiikkivideo julkaistiin samana päivänä, kuin kappale sai ensiesityksensä YleXPopissa. Video on kuvattu Tampereen Pispalassa.
Kohu

Kun uuden kesäkumikappaleen esittäjä julkistettiin, tieto aiheutti Suomen lehdistössä pienen kohun. Mediassa pohdittiin onko kappaleen julkaisuhetkellä 15-vuotias Robin liian nuori esittämään kondomikampanjan tunnuskappaletta. Väestöliiton seksuaalineuvoja ja asiantuntijalääkäri Miila Halosen mukaan Robin on ”mitä mainioin kohderyhmän edustaja”, sillä hänen mukaansa Kesäkumikampanja ei ole seksiin yllyttämistä, vaan sillä halutaan kertoa kondomista ja sen käytön tärkeydestä.
Kappaleet

Kesärenkaat – 3.05
Listasijoitukset

| Lista | Paras sijoitus |
| --- | --- |
Suomen virallinen singlelista: 1 
Suomen virallinen latauslista: 2 
Suomen radiolista: 50
Aiheesta muualla

Kappaleen virallinen musiikkivideo YouTubessa